
[bookmark: _Hlk63854416][bookmark: _Hlk64299060]Жоғары Еуразиялық экономикалық кеңестің «Еуразиялық экономикалық одақ шеңберінде қызметтер көрсетудің жекелеген секторлары бойынша ырықтандыру жоспарларын іске асыру туралы» өкімінің жобасы туралы

Еуразиялық экономикалық комиссия Кеңесі шешті:
[bookmark: _Hlk64299210]1. Жоғары Еуразиялық экономикалық кеңестің «Еуразиялық экономикалық одақ шеңберінде қызметтер көрсетудің жекелеген секторлары бойынша ырықтандыру жоспарларын іске асыру туралы» өкімінің жобасы мақұлдансын және ол  Жоғары Еуразиялық экономикалық кеңестің қарауына ұсынылсын.
2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

20      «    »                                            №                                                 қаласы
Еуразиялық экономикалық одақ шеңберінде қызметтер көрсетудің жекелеген секторлары бойынша ырықтандыру жоспарларын іске асыру туралы

Жоғары Еуразиялық экономикалық кеңестің  2015 жылғы 16 қазандағы № 23 шешімімен бекітілген  ырықтандыру жоспарларында көзделген іс-шаралардың 2019  жылғы 1 қыркүйек пен 2020 жылғы 30 сәуір аралығында орындалуына мониторинг жүргізудің және олардың  орындалуын бақылаудың нәтижелері туралы Еуразиялық экономикалық комиссияның баяндамасын  (ақпараттық материал ретінде қоса беріліп отыр) (бұдан әрі – тиісінше баяндама, ырықтандыру жоспарлары) ескере отырып:
1. Еуразиялық экономикалық  одаққа мүше мемлекеттердің үкіметтері мен Еуразиялық экономикалық комиссия:
а) 2014 жылғы 29 мамырдағы Еуразиялық экономикалық одақ туралы шарттың ХҮ бөлімінің ережелерін іске асыру шеңберінде жұмыстар жүргізген кезде  баяндаманың ережелерін ескерсін;
б) баяндаманың ережелерін ескере отырып ырықтандыру жоспарларын  іске асыру бойынша  жұмысты жандандырсын және ырықтандыру жоспарларында көзделген мерзімдерде тосқауылсыз, алып қоюсыз, шектеусіз, қосымша талаптар мен шарттарсыз көрсетілетін қызметтердің бірыңғай нарығының жұмыс істей бастауын қамтамасыз ету қажеттілігіне сүйене отырып, ырықтандыру жоспарларында көзделген іс-шаралардың орындалуын қамтамасыз етсін.
2. Еуразиялық экономикалық комиссия:
Жоғары Еуразиялық экономикалық кеңестің кезекті отырысында Жоғары Еуразиялық экономикалық кеңестің 2019 жылғы 20 желтоқсандағы № 12 өкімінің  2-тармағының орындалғаны туралы баяндасын;
баяндаманы Еуразиялық экономикалық одақтың ресми сайтында: http://www. eurasiancommission. org/ru/act/finpol/dobd/work_group/Documents/ REPORT4.pdf орналастырсын.
3. Осы Өкім Еуразиялық экономикалық одақтың ресми сайтында жарияланған күнінен бастап күнтізбелік 10 күн өткен соң күшіне енеді.

